open-index/open-wikipedia-markdown huggingface dataset:
திருவுடையான்

**திருவுடையான்** என்பவர் தமிழ்நாடு முற்போக்கு எழுத்தாளர் சங்கத்தின் திருநெல்வேலி மாவட்டச் செயலராகவும், பொதுவுடமைக் கட்சியின் கொள்கை விளக்கப் பாடகராகவும் இருந்தவர். இவர் சில திரைப்படங்களுக்கும் பாடல்கள் பாடியுள்ளார்.
## வாழ்க்கை
இவர் திருநெல்வேலி மாவட்டம், சங்கரன்கோவிலைச் சேர்ந்தவர். இவரின் தந்தை பெயர் பழனிச்சாமி. வறுமை காரணமாக எட்டாம் வகுப்போடு படிப்பை பாதியில் நிறுத்தி தன் தந்தையுடன் நெசவுத் தொழிலில் ஈடுபட்டுவந்தார்.  திருவுடையானுக்கு சங்கர ஆவுடையம்மாள் என்ற மனைவியும் இரு மகள்களும், ஒரு மகன் உள்ளனர். விசைத்தறி தொழிலாளியாக இருந்த திருவுடையான் ஓவியக்கலை மீது ஆர்வம் கொண்டதால். ஆரம்பத்தில் விளம்பர தட்டிகளில் எழுதிவந்தார்.

## பாடகராக
பொதுவுடமை இயக்கத்தால் ஈர்க்கப்பட்டு, அதில் இணைந்து பணியாற்றியபோது தொழிலாளர்களைப் பற்றிய கிராமியப் பாடல்களை எழுதி, தானே இசையமைத்து பாடத் தொடங்கினார். திருநெல்வேலி ம.தி.தா. இந்து மேல்நிலைப் பள்ளி மைதானத்தில் 1993 இல் முதன்முதலாக, கலை இரவு மேடையில் பாடத் தொடங்கினார். விரைவில் தமிழ்நாட்டின் பல பகுதிகளிலும் அவரது குரல் ஒலிக்கத் தொடங்கியது. பெரும்பாலான பொதுவுடமைக் கட்சி மாநாட்டு, கட்சி நிகழ்ச்சிகளில் இவரது பாடலுடன் விழா தொடங்கும். இவ்வாறு சமூகம் மீதும், பொதுவுடமை இயக்கம் மீதும் ஆர்வம் கொண்டு பல்வேறு பாடல்களைப் பாடியுள்ளார்.  காசி ஆனந்தன், ஏகாதசி, நவகவி, ரமணன் போன்றவர்கள் எழுதிய பாடல்களை முழுமையாக உள்வாங்கி, உணர்வுடன் பாடுவார். தானே மிருதங்கம், தபேலா போன்ற இசைக்கருவிகளை இசைத்து கிராமியப் பாடல்களை பாடிவந்தார்.

### திரைப்படங்களில்
இவர் திரைப்படங்களிலும் பாடியுள்ளார். விருமாண்டி, மத யானைக் கூட்டம், மயில், களவாடிய பொழுதுகள் போன்ற திரைப்படங்களில் பாடியுள்ளார்.

## இறப்பு
2016 ஆகத்து 28 இரவு சேலத்தில் இருந்து மகிழுந்தில் ஊர் திரும்பிக்கொண்டிருந்தபோது நிகழ்ந்த நேர்ச்சியின் காரணமாக உயிரிழந்தார்.
## மேற்கோள்கள்

பகுப்பு:திருநெல்வேலி மாவட்ட மக்கள்
பகுப்பு:2016 இறப்புகள்
பகுப்பு:தமிழ்த் திரைப்படப் பின்னணிப் பாடகர்கள்
ஆல்ஃபா-புரொப்பியோலாக்டோன்

**α-புரொப்பியோலாக்டோன்** *(α-Propiolactone)* என்பது  (C3H4O2) என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் 2-மெத்தில்- α-லாக்டோன் என்ற பெயராலும் அழைக்கப்படுகிறது. இலாக்டோன் குடும்பத்தில் இச்சேர்மம் ஒரு மூன்று வளைய உறுப்பினராகும். 2-புரோமோ புரொப்பியோனேட்டு எதிர்மின் அயனியிலிருந்து α- புரொப்பியோலாக்டோனைப் பெற முடியும் . வாயு நிலையில் 2-குளோரோபுரொப்பியோனிக் அமிலம் சிதைவடையும் போது இடைநிலை விளைபொருளாக இது கிடைக்கிறது 

## மேற்கோள்கள்
. 

## இவற்றையும் காண்க

* β-புரொப்பியோலாக்டோன்
* அசிட்டோலாக்டோன்

பகுப்பு:இலாக்டோன்கள்
பகுப்பு:எப்பாக்சைடுகள்
பகுப்பு:பல்லின வளையச் சேர்மங்கள்
ஆக்சாலிக் நீரிலி

**ஆக்சாலிக் நீரிலி அல்லது ஈத்தேன்டையாயிக் நீரிலி** (Oxalic anhydride) என்பது C2O3  என்ற மூலக்கூற்று வாய்ப்பாடு கொண்ட ஒரு கருத்தியலான வேதிச் சேர்மமாகும். ஆக்சாலிக் அமிலத்தினுடைய நீரிலி அல்லது எத்திலீன் ஆக்சைடினுடைய இரு மடங்கு கீட்டோன் என்று இச்சேர்மம் கருதப்படுகிறது. மேலும் இச்சேர்மத்தை கார்பனுடைய ஆக்சைடு என்ற பொருளில் ஆக்சோ கார்பன் என்றும் கருதலாம்.

2009 ஆம் ஆண்டு தரவுகளின்படி அதுவரை ஆக்சாலிக் நீரிலி என்ற சேர்மம் கண்டறியப்படவில்லை. எனினும், 1998 ஆம் ஆண்டில் பி. சிடாராசோலினியும் பிறரும் ஈராக்சேன் நாற்கீட்டோனை (C4O6) தொகுத்தல் முறையில் தயாரித்துத் தெரிவித்தனர். இச்சேர்மத்தை ஆக்சாலிக் நீரிலியின் வளைய இருபடியாகப் பார்க்க முடியும் . சில ஆக்சலேட்டுகளின்  வெப்பச் சிதைவின் போதும், ஆக்சாலில்குளோரைடின்  வேதியொளிர்வு வினைகளின் போதும் கண நேரத்தில் தோன்றி மறையும் ஒரு இடைநிலை விளைபொருளே ஆக்சாலிக் நீரிலி என்பதை உய்த்துணரவியலும்.

## மேற்கோள்கள்

## இவற்றையும் காண்க
* 1,2-ஈராக்சிடேன்டையோன்
* α-அசிட்டோலாக்டோன்

பகுப்பு:அமில நீரிலிகள்
பகுப்பு:கருத்தியலான வேதிச் சேர்மங்கள்
பிராண்டில் எண்

**பிராண்டில் எண்** (Prandtl Number - Pr)  அல்லது **பிராண்டில் இனம்** (Prandtl Group) என்பது ஒரு பரிமாணமற்ற எண்ணாகும்.  இவ்வெண் செருமானிய இயற்பியலாளராக லுட்விக் பிராண்டில் என்பவரின் பெயரால் வழங்கப்படுகிறது.  பொதுவாக, உந்த விரவல் திறனுக்கும் (Momentum Diffusivity) வெப்ப விரவல் திறனுக்குமான (Thermal Diffusivity) விகிதமாக இவ்வெண் வரையறுக்கப்படுகிறது. அதாவது, பிராண்டில் எண் கீழ்க்காணும் விதத்தில் கணக்கிடப்படும்:

: \mathrm{Pr} = \frac{\nu}{\alpha} = \frac{\mbox{Viscous Diffusion Rate}}{\mbox{Thermal Diffusion Rate}} = \frac{\mu / \rho}{k / c_p \rho} = \frac{c_p \mu}{k}

இங்கு:
* \nu : momentum diffusivity (இயக்கவியல் பிசுக்குமை), \nu = \mu/\rho, (SI units: m2/s)
* \alpha : வெப்ப விரவல் திறன், \alpha = k/(\rho c_p), (SI units: m2/s)
* \mu : துனைமப் பிசுக்குமை, (SI units: Pa s = N s/m2)
* k : வெப்பக் கடத்துத்திறன், (SI units: W/m-K)
* c_p : வெப்பக் கொண்மை, (SI units: J/kg-K)
* \rho : அடர்த்தி, (SI units: kg/m3).

## உசாத்துணைகள்

* 

பகுப்பு:பாய்ம இயக்கவியல்
மாஃபா பாண்டியராஜன்

**மாஃபா பாண்டியராஜன்** என்பவர் ஒரு தமிழ்நாட்டு பாரதீய ஜனதா கட்சியின்  முன்னாள் அரசியல்வாதி ஆவார். இவர் தமிழ்நாட்டு அமைச்சரவையில் ஆகத்து 30, 2016 முதல் 06 மே 2021 வரை பள்ளிக்கல்வி, இளைஞர் நலன் மற்றும் விளையாட்டுத் துறை அமைச்சராக செயல்பட்டார். 

## அரசியல் வாழ்க்கை
இவர் முதலில் பாரதிய ஜனதா கட்சியில் இருந்து தன் அரசியல் வாழ்வைத் துவக்கினார். பின்னர் தேமுதிக வில் இணைந்து 2009 ஆண்டு நடந்த மக்களவைத் தேர்தலில் விருதுநகர் மக்களவைத் தொகுதியில் போட்டியிட்டு தோல்வி அடைந்தார். 2011 ஆம் ஆண்டு நடந்த தமிழக சட்டமன்றத் தேர்தலில் விருதுநகர் சட்டமன்றத் தொகுதியில் வெற்றி பெற்று முதல்முறையாக சட்டமன்ற உறுப்பினர் ஆனார். பின்னர் சில ஆண்டுகளில் தேமுதிக தலைமைமீது அதிருப்தியுற்று, முதல்வர் ஜெயலலிதாவை சந்தித்து ஆதரவு தெரிவித்து, பேரவையில் தேமுதிக அதிருப்தி உறுப்பினராக செயற்பட்டார். 2016 ஆண்டு சட்டப்பேரவைத் தேர்தலுக்கு முன்பாக அதிமுகவில் இணைந்து, ஆவடி சட்டமன்றத் தொகுதியில் போட்டியிட்டு வெற்றி பெற்றார். 2016 ஆகத்து 30 அன்று தமிழக அமைச்சரவையில் அமைச்சராக சேர்க்கப்பட்டார்.  அ.தி.மு.க வில் உள்கட்சி பிரச்சனை ஏற்பட்டபோது இவர் ஓ. பன்னீர்செல்வம் தலைமையலான புரட்சித் தலைவி அம்மா அணியில் இணைந்து செயல்பட்ட காரணத்தால் சசிகலாவால் கட்சியில் இருந்து நீக்கப்பட்டதாக அறிவிக்கப்பட்டார். இதனால்  2017 பெப்ரவரி 16 அன்று எடப்பாடி கே. பழனிச்சாமி தலைமையில் அமைந்த புதிய அமைச்சரவையில் பாண்டியராஜன் சேர்க்கப்படவில்லை.

## இரண்டாம் முறையாக அமைச்சர்
அதிமுகவின் எடப்பாடி பழனிச்சாமி அணியும் ஓ பன்னீர் செல்வம் அணியும் 2017 ஆகத்து 21 இல் இணைந்ததை அடுத்து ஏற்பட்ட ஒப்பந்தத்தின்படி அமைச்சரவையில் மாற்றம் செய்யப்பட்டது அதன்படி மாஃபா பாண்டியராஜன் மீண்டும் அமைச்சரவையில் சேர்த்துக் கொள்ளப்பட்டு அவருக்கு தமிழ் வளர்ச்சித் துறை ஒதுக்கப்பட்டது.
## மேற்கோள்கள்

பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தமிழக முன்னாள் அமைச்சர்கள்
வர்ணச் சுண்டங்கோழி

**வர்ணச் சுண்டங்கோழி** (*Painted Spurfowl*), பாறைப்பகுதிகளிலும் சமதள நிலப்பகுதிகளிலும் காணப்படும் ஒரு பறவையாகும். இதன் குடும்ப பெயர்  பெசென்சு (pheasant) என்பதாகும். இவை தீபகற்ப இந்தியாவில் பாறை மலைகள் மற்றும் புதர்க்காடுகளில் காணப்படுகிறது. இவற்றின் ஆண் இனம் பல நிறத்துடன் பிரகாச வெள்ளை நிறம் கொண்டு காணப்படுகிறது. இப்பறவையில் ஆண் பறவையின் கால்பகுதியில் நான்கு குதிமுட்களும் பெண் பறவையின் கால்பகுதியில் ஒன்று அல்லது இரண்டு குதிட்களும் கொண்டு காணப்படுகிறது. இப்பறவைகள் சுண்டங்கோழிகளைப் போலல்லாமல் பாறைகள் மற்றும் புதர்க்காடுகளின் வாழ்விடங்களில் முக்கியமாகக் காணப்படுகின்றன. புதர்களுக்கடியில் இரண்டு அல்லது அதற்கும் மேலும் கூட்டமாக காணப்படுகிறது.

## விளக்கம்
வர்ணச் சுண்டங்கோழிகள் கௌதாரியின் அளவு இருக்கும். இவற்றின் அலகு கறுப்பு நிறத்திலும், விழிப்படலம் செம்மை கலந்த பழுப்பு நிறத்தில் இருக்கும். கால்கள் கொம்பு நிறமான பழுப்பு நிறத்தில் இருக்கும். சாம்பல் நிறத்தில் உடல் கொண்டிருந்தாலும் பல வர்ணம் கொண்டதாக காணப்படுகிறது. இவற்றின் வால்பகுதி சில நேரங்களில் மேல் நோக்கி காணப்படுகிறது.

ஆண்பறவையின் நெற்றியும், உச்சந்தலையும் கரும் பச்சை நிறங்கலந்து கருப்பாக வெண்மை நிறத்திலான சிறு புள்ளிகள் நிறைந்து காணப்படும். தலைப் பக்கங்களிலும் கழுத்திலும் கறுப்பு நிறத்திற்கிடையே பெரிய வெள்ளைப் புள்ளிகளைக் காண இயலும். உடலின் மேற்பகுதி செம்பழுப்பாக இருக்கும். கறுப்பு கரையோடு கூடிய கண் போன்ற வெண்புள்ளிகள் அந்த செம்பழுபினிடையே அழகாக இருக்கும். வால் பசுமை கலந்த கறுப்பாக இருக்கும். முதுகின் பின் பகுதியில் புள்ளிகள் காணப்படுவதில்லை.

பெண் பறவைகளின் தலை செம்பழுப்பாகவும், உடலின் மேற்பகுதி ஆலிவ் சிறம் கலந்த கரும்பழுப்பாக இருக்கும். தொண்டை, கண்ணம் ஆகியன மங்கிய மஞ்சள் நிறமாக இருக்கும். இடையிடையே செம்பழுப்பு புள்ளிகள் காணப்படும். மார்பும் வயிறும் ஆலிவ் நிறம் தோய்ந்த பழுப்பு நிறத்தில் இருக்கும். 

## பரவலும் வாழிடமும்
வர்ணச் சுண்டங்கோழிகள் இந்தியாவில் இராசத்தான் மாநிலத்தின் ஆரவல்லி மலைத்தொடரின் சில பகுதிகளிலும், மத்தியப் பிரதேசத்தில் அமைந்துள்ள மலைப்பகுதியான பச்மர்கி (Pachmarhi) மற்றும் தென்னிந்தியாவின் பாறை மலைகள் மற்றும் வறண்ட காடுகளிலும் காணப்படுகிறது. ஆந்திரப்பிரதேசத்தில், கிழக்குத் தொடர்ச்சி மலையில் உள்ள நல்லமலா பகுதியிலும் இவை பதிவு செய்யப்பட்டுள்ளன. தென்னிந்தியாவின் சில பகுதிகளில், இவை பாறை மலைகளில் புதர்ச் சரிவுகளுடன் காணப்படுகின்றன.

## நடத்தையும் சூழலியலும்

வர்ணச் சுண்டங்கோழிகள் ஜோடிகளாக அல்லது 6 பறவைகள் வரையிலான சிறிய கூட்டமாகவே காணப்படுகின்றன. இவை தரையிலேயே இருக்கும், அரிதாகவே பறக்கும். இவை விதைகள், முளைகள், இலந்தை, லாண்டானா, அத்தி போன்ற பழங்கள், புழு பூச்சிகள் போன்றவற்றை உண்கின்றன. மேலும் இவை அதிகாலையில் நீர் நிலைகளுக்குச் செல்கின்றன. இனப்பெருக்க காலம் சனவரி முதல் சூன் வரை (முக்கியமாக பிப்ரவரி, ஆனால் ஆகத்து மாதத்தில், மழைக்குப் பிறகு, இராசத்தானின் சில பகுதிகளில் குஞ்சுகள் காணப்படுகின்றன). இவை கூடுகளை பாறாங்கல் அடியில் அல்லது மூங்கில் புதர்களிடையே தரையில் குழியில் புல்லால் மெத்தென ஆக்கி மூன்று முதல் நான்குவரை அரிதாக ஐந்து  முட்டைகளை இடும். முட்டைகள் இலேசான வெளிர் நிறத்தில் இருக்கும். பெண் மட்டுமே அடைகாக்கும், ஆனால் பெற்றோர்கள் இருவரும் குஞ்சுகளை கவனித்துக்கொள்கிறன. வேட்டையாடிகளிடமிருந்து குஞ்சுகளைக் காக்க இவை கவனச்சிதறல் செயல்களைச் செய்கின்றன.

## மேற்கோள்கள்

## வெளி இணைப்பு
* Videos and other media

பகுப்பு:இந்தியப் பறவைகள்
பகுப்பு:சுண்டங்கோழிகள்
திரள் மேகம்

**குவி மேகம்** அல்லது **திரள் மேகம்** (*cumulus cloud*) என்பது பூமியின் மேல் பகுதியிலிருந்து 400 கிலோ மீற்றர்கள் முதல் 1000 கிலோ மீற்றர்கள் உயரத்தில் குவியல் குவியலாக  காணப்படும் மேகக்கூட்டம் ஆகும். லத்தீன் மொழி வார்த்தையான *குமுலோஸ்* என்பதற்கு குவியல் என்று பொருள் கொள்ளப்படுகிறது. இம்மேகத்தின் அருகில் விமானங்கள் செல்லும்போது வேகமாக மேல்நோக்கி உந்தப்படுகிறது, பின்னர் கீழ்நோக்கி தள்ளப்பட்டு விமானத்தை நிலைகுலையச் செய்கிறது.

## மேலும் பார்க்க

*மேகங்களின் வகைகள்

## குறிப்பு

## மேற்கோள்கள்

## வெளி இணைப்புகள்

* AMS Glossary of Meteorology 
* Time-lapse of the formation of Cumulus clouds

பகுப்பு:வானிலை
பகுப்பு:முகில்கள்
பகுப்பு:இயற்கை
கணபதி கிருஷ்ணன்

**கணபதி கிருஷ்ணன்** *(Ganapathi Krishnan)* (born 24 June 1989) ஓர் இந்திய தடகள வீரர் ஆவார். இவர் பந்தயநடையில் போட்டியிடும் தமிழ்நாட்டு கிருஷ்ணகிரி மாவட்டக் கோன் கவுண்டனூர்க்காரர் ஆவார்.

## மேற்கோள்கள்

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:இந்தியப் பந்தயநடையாளர்கள்
பகுப்பு:இந்திய ஒலிம்பிக் தடகள வீரர்கள்
அங்கித் சர்மா

**அங்கித் சர்மா** (*Ankit Sharma*) இந்தியாவைச் சேர்ந்த ஒரு நீளந்தாண்டும் வீர்ராவார். 1992 ஆம் ஆண்டு சூலை மாதம் 20 ஆம் தேதி பிறந்தார். கசக்கித்தான் நாட்டின் அல்மாத்தியில் நடைபெற்ற ஆடவர் தடகளப் போட்டியில் சர்மா 8.19 மீ தொலைவை தாண்டியுள்ளார்.

உத்தரபிரதேசத்தில் உள்ள பினாகட்டில் ஆசிரியர் அர்நாத்  சர்மா மற்றும் மித்லேசு சர்மா ஆகியோரின் இளைய பிள்ளையாக சர்மா பிறந்தார்.  குடும்பம் முதலில் மத்தியப் பிரதேசம், மொரேனா மாவட்டத்தைச் சேர்ந்தது. மேலும் சர்மா பிறப்பதற்கு பல ஆண்டுகளுக்கு முன்பு பினாகட்டுக்கு குடிபெயர்ந்தனர். போபாலில் வணிகத்தில் பட்டம் பெறுவதற்கு முன்பு  மொரேனாவில் தனது ஆரம்பப் பள்ளிப் படிப்பை மேற்கொண்டார். அண்ணன் பிரவேசு சர்மாவும் ஒரு தடகள வீரர் ஆவார். 
## மேற்கோள்கள்

## புற இணைப்புகள்
*
*All-Athletics.com profile

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:இந்திய நீளந்தாண்டல் வீரர்கள்
பகுப்பு:இந்திய ஒலிம்பிக் தடகள வீரர்கள்
ஜின்சன் ஜான்சன்

**ஜின்சன் ஜான்சன்** *(Jinson Johnson)* (பிறப்பு: 15 மார்ச் 1991) ஒரு குறுந்தொடரோட்டத்தில்  போட்டியிடும் இந்தியத் தடகள வீரர் ஆவார். இவர் வழக்கமாக 800மீ ஓட்டப் பந்தயத்தில் போட்டியிடுகிறார், இவர் இப்பந்தயத்தில் 2015 ஒலிம்பிக்கில் கலந்துகொள்ள தேர்வு செய்யப்பட்டுள்ளார்.

## மேற்கோள்கள்

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:இந்தியக் குறுந்தொடரோட்ட வீரர்கள்
பகுப்பு:இந்திய ஒலிம்பிக் தடகள வீரர்கள்
பகுப்பு:Rio Olympic Editathon 2016
இயிசுனா மேத்தியூ

**இயிசுனா மேத்தியூ** *(Jisna Mathew)* என்பவர் இந்திய ஓட்டப்பந்தய வீராங்கனையாவார். 1999 ஆம் ஆண்டு சனவரி மாதம் 07 ஆம் தேதியன்று இவர் பிறந்தார். கேரள மாநிலத்தில் வசித்து வருகிறார். 400 மீட்டர் ஓட்டப்பந்தயத்தில் கலந்து கொண்டு விளையாடுகிறார்.

## தொழில்
கேரளாவின் கண்ணூர் மாவட்டத்தில் உள்ள அலகோட்டில் பிறந்த இயிசுனா மேத்யூ, 2011 ஆம் ஆண்டு உசா தடகளப் பள்ளியில் சேர்க்கப்பட்டார்.

2015ஆம் ஆண்டு நடைபெற்ற பொதுநலவாய இளைஞர் விளையாட்டுப் போட்டிகளிலும், ஆசிய இளைஞர் தடகள வெற்றியாளர் போட்டிகளிலும் 400 மீட்டர் ஓட்டப்பந்தயத்தில் வெள்ளிப் பதக்கம் வென்றார்.

2016ஆம் ஆண்டு நடைபெற்ற கோடைகால ஒலிம்பிக்கில் இந்திய மகளிர் 4 × 400 மீட்டர் தொடரோட்ட அணியில் இவர் ஒரு பகுதியாக இருந்தார்.

2016 ஆசிய இளையோர் தடகள வெற்றியாளர் போட்டியில்  400 மீ மற்றும் 4 × 400 மீட்டர் தொடர் ஓட்டத்தில் இவர் வென்றார். 2018 ஆசிய இளையோர் தடகள வெற்றியாளர் போட்டியில் இவர் மூன்று பதக்கங்களை வென்றார்: 400 மீ ஓட்டத்தில் தங்கம், 4 × 400 மீ ஓட்டத்தில் வெள்ளி, மற்றும் 200 மீட்டர் ஓட்டத்தில் வெண்கலம்.

2017 ஆசிய தடகள வெற்றியாளர் போட்டியில் பெண்கள் 4 × 400 மீ தொடரோட்டம் மற்றும் பெண்கள் 400 மீ ஓட்டப்பந்தயம் ஆகிய போட்டிகளில் வெண்கலத்தை வென்றார். 2019 ஆம் ஆண்டில், இவரது தொடரோட்ட அணித் தோழியும், நிகழ்வில் 400 மீ வெற்றியாளருமான நிர்மலா சியோரன், ஊக்கமருந்து பயன்படுத்தியதற்காக 15 ஆகத்து 2016 முதல் 21 நவம்பர் 2018 வரை தகுதி நீக்கம் செய்யப்பட்டார். இதன் விளைவாக, இந்தியா தோடரோட்டப் பட்டத்தை இழந்தது. மேலும் இயிசுனா மேத்யூவின் 400 மீ போட்டி வெண்கலம் வெள்ளியாக மேம்படுத்தப்பட்டது.

2019 உலக தடகள வெற்றியாளர் போட்டியில் கலப்பு 4 × 400 மீட்டர் தொடரோட்ட இறுதிப் போட்டியில் 7ஆவது இடத்தைப் பிடித்த இந்திய அணியில் இயிசுனா மேத்யூவும் இருந்தார்.

## மேற்கோள்கள்

## வெளி இணைப்புகள்
*

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் குறுந்தொடரோட்ட வீரர்கள்
பகுப்பு:இந்திய ஓட்ட வீரர்கள்
பகுப்பு:கேரள மக்கள்
ம. இரஞ்சித்

**இரஞ்சித் மகேசுவரி (Renjith Maheśwary)** அல்லது ம.இரஞ்சித் (பிறப்பு 30 ஜனவரி 1986) ஓர் இந்திய **முத்தாண்டல்** வீரர் ஆவார். இவர் கேரள மாநிலக் கோட்டயத்தைச் சேர்ந்தவர்.  2006 ஆம் ஆண்டு நடைபெற்ற ஆசிய விளையாட்டுப் போட்டிகளில் நான்காவது இடத்தைப் பிடித்தார். 2007 ஆம் ஆண்டு நடைபெற்ற போட்டியில் ஆசிய வெற்றியாளர் ஆனார்.

## மேற்கோள்கள்

## வெளி இணைப்புகள்
*

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:இந்திய ஒலிம்பிக் தடகள வீரர்கள்
பகுப்பு:இந்திய முத்தாண்டல் வீரர்கள்
பகுப்பு:அருச்சுனா விருது பெற்றவர்கள்
பகுப்பு:கேரள விளையாட்டு வீரர்கள்
இலலித் மாத்தூர்

**இலலித் மாத்தூர்** *(Lalit Mathur)* (பிறப்பு: 18 திசம்பர் 1994) ஓர் இந்தியக் குறுந்தொடரோட்ட வீரர் ஆவார். 2016 ஆம் ஆண்டு நடைபெற்ற இந்திய ஒலிம்பிக் ஆடவர் 400மீ குறுந்தொடரோட்டக் குழுவில் இடம்பெற்றிருந்த அறுவரில் இவரும் ஒருவர் ஆவார்.

## மேற்கோள்கள்

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:இந்தியக் குறுந்தொடரோட்ட வீரர்கள்
பகுப்பு:இந்திய ஒலிம்பிக் தடகள வீரர்கள்
விகாசு கவுடா

**விகாசு கவுடா** (*Vikas Gowda*) (பிறப்பு 5 சூலை 1983) ஓர் இந்திய வட்டெறிதல் வீரரும் குண்டு எறிதல் வீரரும் ஆவார். இவர் மைசூரில் பிறந்து அமெரிக்காவில் மேரிலாந்தில் வளர்ந்தவர். இவரது தந்தையார் சிவே கவுடா இந்திய ஒலிம்பிக் தடகளக் குழுவிற்கு 1988 ஆம் ஆண்டில் பயிற்சியாளராக இருந்தார். 2017 ஆம் ஆண்டில் விகாசு கவுடாவிற்கு பத்மசிறீ விருது வழங்கப்பட்டது.

இவர் சேப்பல் இல்லில் உள்ள வடக்கு கரோலைனா பல்கலைக்கழகத்தின் முன்னாள் மாணவர் ஆவார். 2006 ஆம் ஆண்டில் அமெரிக்காவில் நடைபெற்ற தேசிய கல்லூரி தடகள சங்கம் நடத்திய தடகளப் போட்டியில் வட்டெறிதல் போட்டியில் இவர் தேசிய வாகையாளர் ஆவார்.
## மேற்கோள்கள்

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:இந்திய வட்டெறி வீரர்கள்
பகுப்பு:இந்தியக் குண்டெறி வீரர்கள்
பகுப்பு:இந்திய ஒலிம்பிக் தடகள வீரர்கள்
பகுப்பு:Rio Olympic Editathon 2016
குஷ்பீர் கவுர்

**குஷ்பீர் கவுர்** *(Khusbir Kaur)* (பிறப்பு: 9 ஜூலை 1993) ஓர் இந்தியத் தடகள வீரர் ஆவார். இவர் 20 கி.மீ பந்தயநடைப் போட்டிகளில் கலந்துகொள்கிறார்.

## மேற்கோள்கள்

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் பந்தயநடையாளர்கள்
பகுப்பு:இந்திய ஒலிம்பிக் தடகள வீரர்கள்
பகுப்பு:Rio Olympic Editathon 2016
ம. இரா. பூவம்மா

**மச்செத்திரா இராஜு பூவம்மா** (Machettira Raju Poovamma; பிறப்பு: 5 ஜூன் 1990) இந்தியாவிலுள்ள கருநாடக மாநிலத்தை சேர்ந்த தடகள வீராங்கனை ஆவார். இவர் ஆசிய விளையாட்டுகளில் பல பதக்கங்களை வென்றுள்ளார்.

## ஆரம்பகால வாழ்க்கை
பூவம்மா 5 சூன் 1990 இல் இராசுவுக்கும் சாசி க்கும் மகளாகப் பிறந்தார். இவர் தனது ஆரம்ப மற்றும் உயர்கல்வியை மங்களூரில் முடித்தார்.
 மேலும் இவர் கர்நாடகாவின் சிறீ தர்மசாசுதலா மஞ்சுநாதேசுவரா வணிக மேலாண்மை கல்லூரியில் வணிக மேலாண்மையில் இளங்கலைப் பட்டம் பெற்றார். இவரது சகோதரர் மஞ்சுவும் தேசிய அளவில் ஓட்டப்பந்தயத்தில் கலந்துகொள்கிறார்.

## தடகளம்
பூவம்மா 2008இல் பொதுநலவாய இளையோருக்கான தடகள போட்டியில் 400 மீட்டர் ஓட்டப்பந்தயத்தில் வெள்ளிப் பதக்கத்தையும், 4 × 400 மீட்டர் தொடர் ஓட்டத்தில் தங்கப் பதக்கத்தையும் வென்றார். பின்னர் இவர் செப்டம்பர் 2011 இல் கொல்கத்தாவில் நடந்த மூத்தோருக்கான தேசிய விளையாட்டு போட்டிகளில் 400 மீட்டர் ஓட்ட பந்தயத்தில் பட்டத்தை வென்றார். 2012 ஆசிய தடகள போட்டியில் பூவம்மா இரண்டு தங்கம் மற்றும் ஒரு வெள்ளி பதக்கங்களை வென்றார். 2013 ஆம் ஆண்டு பாங்காக்கில் நடந்த ஆசிய தடகள போட்டியிலும் இவர் தங்கப் பதக்கம் வென்றார். பூவம்மா மாஸ்கோ உலக தடகள சாம்பியன் போட்டிகளில் பெண்கள் 4 × 400 மீ தொடர் ஓட்டக் குழுவில் ஒரு அங்கமாகவும் இருந்தார்.

தென் கொரியாவின் இஞ்சியோன் நகரத்தில் நடந்த 2014 ஆசிய விளையாட்டுப் போட்டிகளில் தடகளப் போட்டிகளில், பெண்களுக்கான 4 × 400 மீட்டர் தொடர் ஓட்டத்தில் இவர் திண்டு லூக்கா, மன்தீப் கவுர் மற்றும் பிரியங்கா பவார் ஆகியோருடன் இணைந்து தங்கப் பதக்கத்தை வென்றார். மேலும் இவர்கள் ஆசிய விளையாட்டு போட்டிகளில் ஓர் புதிய சாதனையை நிகழ்த்தினர் மற்றும் 2002-ம் ஆண்டுக்குப் பிறகு இந்தப் போட்டியில் இந்தியா தொடர்ந்து 4-வது தங்கம் வென்றது. இவர் மேலும் பெண்களுக்கான 400 மீட்டர் ஓட்டத்தில் வெண்கல பதக்கத்தை வென்றார். 2017 இல் புவனேஷ்வரில் நடந்த ஆசிய தடகள சாம்பியன் போட்டியில் இவர் 4 × 400 மீட்டர் ஓட்டப்பந்தய தேபாசிறீ மசூம்தார், சிசுனா மேத்யூ மற்றும் நிர்மலா சியோரன் ஆகியோருடன் ஓர் அணியில் இருந்தார், இவர் ஜகார்த்தாவில் நடந்த 2018 ஆசிய விளையாட்டுப் போட்டிகளில் தடகளப் போட்டிகளில், பெண்களுக்கான 4 × 400 மீட்டர் தொடர் ஓட்டம் மற்றும் கலப்பு 4 × 400 மீட்டர் தொடர் ஓட்டங்களில் தங்க பதக்கங்களை வென்றார்.

## மேற்கோள்கள்

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் குறுந்தொடரோட்ட வீரர்கள்
பகுப்பு:இந்திய ஒலிம்பிக் தடகள வீரர்கள்
பகுப்பு:Rio Olympic Editathon 2016
மூதாய் பூச்சி

**மூதாய் பூச்சி** அல்லது **தம்பலப்பூச்சி** (*Red velvet mite*) என அழைக்கப்படுவது சிவந்த மென் பட்டு துணி வகை போன்ற நிறத்தை ஒத்த ஒரு பூச்சியாகும். இப்பூச்சி சிலந்திதேள் வகுப்பில் சேருகிறது. இவை பெரும்பாலும் காயா மலரின் கொத்து கொத்தான பூக்களுக்கிடையில் பெரிய பூச்சியானவுடன் ஒட்டிக்கொள்கிறது. இப்பூச்சி உலகிலேயே பெரிய ஒட்டு உண்ணிப் பூச்சியாகும். சித்த மருத்துவத்தில் இது, **இந்திரகோப பூச்சி** என அழைக்கப்படுகிறது. இது,மருத்துவ குணம் கொண்டது.

## மனித பயன்பாடுகள்

சிவப்பு வெல்வெட் பூச்சி, *திராம்பிடியம் கிராண்டிசிம*மிலிருந்து பெறப்படும்எண்ணெய் முடக்குவாத சிகிச்சைக்கு பாரம்பரிய இந்திய மருத்துவத்தில் பயன்படுத்தப்படுகிறது.

## மேற்கோள்கள்

## வெளி இணைப்பு
*Bugguide.net
*Tolweb.org 
*YouTube.com
*http://theoatmeal.com/comics/red_velvet_mite

பகுப்பு:பூச்சிகள்
சகானா குமாரி

**சகானா குமாரி நாகராஜ் கோப்பர்கம்பி** *(Sahana Kumari Nagaraj Gobbargumpi)* (பிறப்பு: 6 மார்ச் 1982) உயரந்தாண்டலில் பங்கேற்கும் ஓர் இந்தியத் தடகள வீரர் ஆவார். இவர் தேசியப் பதிவில் 1.92 மீ இலக்கு அடைந்தவராகப் பதியப்பட்டுள்ளார். தென்மேற்கு இரயில்வே மண்டலத்தில் மூத்த எழுத்தராக இவர் பணிபுரிந்தார்.

## மேற்கோள்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:1981 பிறப்புகள்
பகுப்பு:இந்தியப் பெண் உயரந்தாண்டும் வீரர்கள்
பகுப்பு:இந்திய ஒலிம்பிக் தடகள வீரர்கள்
ஆற்றுச் சூழல்மண்டலம்

**ஆற்றுச் சூழல்மண்டலம்** (River ecosystem) என்பது, இயற்கைச் சூழலில் இயங்குகின்ற ஆறு ஒன்றின் சூழல்மண்டலம் ஆகும். இது, தாவரங்கள், விலங்குகள், நுண்ணுயிரிகள் ஆகியவற்றுக்கு இடையிலான இடைவினைகளையும், உயிரற்ற பௌதீக, வேதி இடைவினைகளையும் உள்ளடக்கும்.

ஆற்றுச் சூழல்மண்டலம், ஓடுநீர்ச் சூழல்மண்டலத்துக்கான முதன்மை எடுத்துக்காட்டு ஆகும். ஓடுநீர்ச் சூழல்மண்டலங்களுள் சில சதமமீட்டர்களே அகலமான நீரோடைகள் முதல் கிலோமீட்டர்க் கணக்கில் அகலம் கொண்ட பெரிய ஆறுகள் வரை உள்ளடங்குகின்றன. ஓடுநீர்ச் சூழல்மண்டலங்கள் ஒப்பீட்டளவில் தேங்கி நிற்கும் ஏரிகள், குளங்கள் ஆகியவற்றை உள்ளடக்கிய தேங்குநீர்ச் சூழல்மண்டலங்களில் இருந்து வேறுபட்டவை. இவ்விரண்டு வகைகளும் சேர்ந்து நன்னீர்ச் சூழல்மண்டலம் அல்லது நீர்ச் சூழல்மண்டலம் என அழைக்கப்படுகின்றன.

ஓடும் நீர் சூழலின் பின்வரும் இயல்புகள், பிற நீர்ச் சூழல் வாழிடங்களில் இருந்து தனித்துவமானவை.
* ஒரு திசை நீரோட்டம்.
* தொடர்ச்சியாக மாறும் பௌதீக நிலை.
* எல்லா அளவுகளிலும் உயர் அளவிலான வெளி மற்றும் காலம் சார்ந்த பலபடித்தன்மை.
* ஓடுநீர்த் தொகுதிகளிடைகள் தம்மிடையே உயரளவிலான வேறுபாடுகளைக் கொண்டுள்ளன.
* உயிர்க் கூறுகள் ஓடும் நீர்ச் சூழலில் வாழ்வதற்கான சிறப்புத் தகவமைவு கொண்டவை. 

## மேற்கோள்கள்

பகுப்பு:சூழல் மண்டலம்
பகுப்பு:நீர்நிலைகள்
நவ கன்னியர்

**நவ கன்னியர்** என்பவர்கள் சைவ சமயத்தில் வழிபடப்படுகின்ற ஒன்பது கன்னிகள் ஆவார்கள். நவ என்றால் ஒன்பது என்று பொருளாகும். இவர்களை நவ சக்திகள் என்றும் அழைப்பர். சைவ சமயத்தில் சர்வபூதமணி, மனோன்மணி, பலப்ரதமணி, பலவிகரமணி, காலவிகாரணி, காளி, ரவுத்திரி, ஜேஷ்டை, வாமை ஆகியோர் நவ சக்திகளாவர்.

## நவ சக்தி வழிபாடு
இந்த நவ கன்னியரை வழிபடுகின்ற முறைக்கு நவ சக்தி வழிபாடு என்று பெயர். சைவ சமய ஆதினங்களில் இந்த நவ சக்தி வழிபாடு சிறப்பாக நடைபெறுகிறது. ஆதினங்களுக்கு உட்பட்ட கோயில் ஒன்பது சிவாச்சாரியார்கள் இந்த வழிபாட்டில் கலந்து கொள்வார்கள். அவர்கள் ஒரே நேரத்தில் இறைவிகளின் பெயர்களை உச்சரித்து, மலர் தொடுத்து வழிபடுகின்றனர். 

## ஆதாரங்கள்


பகுப்பு:கன்னிமார்கள்
ஐஸ் ஏஜ் 5

**பனியுகம் 5** அல்லது **பனியுகம்: மோதல் ஓட்டம்** (*Ice Age: Collision Course*) 2016ம் ஆண்டு வெளியான ஓர் அமெரிக்க முப்பரிமாண நகைச்சுவை கணிணி உயிரூட்டப்பட்ட சாகச திரைப்படம் ஆகும். புளூ ஸ்கை ஸ்டுடியோ தயாரிப்பில் மைக் தர்மீர் இயக்கத்தில் உருவாக்கப்பட்டது. இது ஐஸ் ஏஜ் தொடரில் ஐந்தாவது பாகமாகும்.

இத்திரைப்படம் சிட்னி திரைப்பட விழாவில் முதலில் சூன் 19, 2016ல் திரையிடப்பட்டது. சூலை 22, 2016ல் அமெரிக்காவில் வெளியானது எதிர்மறை கருத்துக்களை பெற்றாலும் சுமார் $370 மில்லியன் வருவாய் ஈட்டியது.

## கதைக்கரு
பல்லாயிரம் ஆண்டுகளுக்கு முன்னர் பூமியில் ஏற்பட்ட விண்கல் மோதல், மின்சார புயல்  தொடர்பில் அறிவுப்பூர்வமாகவும் நகைச்சுவையாகவும் திரைக்கதை அமையப்பெற்றுள்ளது.

### வருவாய்
ஆகத்து 26, 2016 வரை உலகம் முழுவதும் $368.3 மில்லியன் டாலர்களையும் வட அமெரிக்காவில் மட்டும் 61.6 டாலர்களை ஈட்டியுள்ளது. இந்தியாவில் 1.6 மில்லியன் டாலர்களை வசூலித்துள்ளது.

## உசாத்துணை

பகுப்பு:2016 திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:விலங்குகளைப் பற்றிய திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:அறிமுக இயக்குநர் திரைப்படங்கள்
லட்சுமி குபேர பூஜை

**லட்சுமி குபேர பூசை** என்பது நிலைத்த செல்வம் பெறுவதற்கு இந்துக்கள் செய்கின்ற பூசையாகும். இந்த பூசையில் சிவபெருமானின் நண்பரும், செல்வங்களின் அதிபதியுமான குபேரன் மற்றும் செல்வங்களின் அதிபதியான திருமகள் ஆகியோர்களை ஒன்றாக இணைத்து வழிபடுகின்றனர். 

இந்த லட்சுமி குபேர பூசை செய்ய தீபாவளி தினம் ஏற்ற நாள் என நம்பப்படுகிறது. எனினும் வாரத்தில் வெள்ளிக்கிழமையில் அமர்த்தயோகம் கூடிய நேரத்தில் விரதம் இருந்து லட்சுமி குபேர பூசை செய்கின்றனர். 
மஞ்சள் பிள்ளையார் பிடித்தல், அதனை இலையில் வைத்து வழிபடல். பூசைக்கு லட்சுமி குபேரர் படமும், குபேர எந்திரமும் வைக்கப்படுகிறது. இவைகள் வடக்கு திசையில் வைக்கப்பட்டு முதலில் விநாயகர் துதியும், லட்சுமி, குபேர மந்திரங்களும் ஓதப்படுகின்றன.

## ஆதாரங்கள்


பகுப்பு:இந்து சமய வழிபாடுகள்
ரவி கே. சந்திரன்

**ரவி கே. சந்திரன்** ஓர் இந்தியத் திரைப்பட ஒளிப்பதிவாளரும், திரைப்பட இயக்குநரும் ஆவார். இவர், பிரியதர்சன், மணிரத்னம், ராஜீவ் மேனன், சஞ்சய் லீலா பன்சாலி, ஏ. ஆர். முருகதாஸ் உள்ளிட்ட இந்தியாவின் முன்னணி இயக்குனர்கள் பலருடன் இணைந்து பணியாற்றியுள்ளார். சிறந்த ஒளிப்பதிவுக்காக, இரண்டு முறை பிலிம்பேர் விருதையும், ஒருமுறை தென்னிந்திய பிலிம்பேர் விருதையும் பெற்றுள்ளார். ஜீவா, துளசி நாயர் நடித்த யான் திரைப்படத்தை இயக்கியவர் ஆவார்.

## வாழ்க்கைக் குறிப்பு
### தனிப்பட்ட வாழ்க்கை
ரவி கே. சந்திரன், தமிழ்த் திரைப்படத்துறையின் குறிப்பிடத்தக்க ஒளிப்பதிவாளர்களில் ஒருவரான ராமச்சந்திர பாபுவின் தம்பி ஆவார். ஹேமலதா என்ற பெண்ணை திருமணம் செய்து கொண்ட இவர் தற்போது தனது இரு மகன்களுடன் சென்னையில் வசித்து வருகிறார்.

### திரை வாழ்க்கை

## திரைப்பட விபரம்
### இயக்கிய திரைப்படங்கள்

### ஒளிப்பதிவு செய்தவை
#### தமிழ்த் திரைப்படங்கள்

## பெற்ற விருதுகள்
### பிலிம்பேர் விருதுகள்

### இதர விருதுகள்
## மேற்கோள்கள்

## வெளியிணைப்புகள்
* 
* 
*Interview: Nowhere Else in the world people clap for a cinematographer: Ravi K Chandran 
*"Spotted: Ravi K Chandran shooting for My Name is Khan" - Rediff.com

பகுப்பு:வாழும் மக்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:இந்தியத் திரைப்பட ஒளிப்பதிவாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்நாட்டுத் திரைப்பட ஒளிப்பதிவாளர்கள்
வட்டப்பாறை அருவி

இடது|thumb|275x275px|கீரிப்பாறை வனப்பகுதியில் ஓடை
**வட்டப்பாறை அருவி** () என்பது தமிழ்நாட்டின், கன்னியாகுமரி மாவட்டம், பூதப்பாண்டி என்ற சிற்றூருக்கு (அ. கு. எண் 629852) அருகில் உள்ள பாதுகாக்கப்பட்ட கீரிப்பாறை வனப்பகுதியில் பாயும் பழையாற்றின் ஓர் அருவியாகும். இது : [//tools.wmflabs.org/geohack/geohack.php?pagename=Vattaparai_Falls&params=8_15.919_N_77_27.062_E_ 8°15.919′N 77°27.062′E﻿ / ﻿8.265317°N 77.451033°E﻿ / 8.265317; 77.451033],  40&nbsp;மீ (130&nbsp;அடி), உயரத்தில் உள்ளது. இது, நாகர்கோயிலில் இருந்து 25&nbsp;கி.மீ. (16&nbsp;மைல்) வடக்கிலும், கன்னியாகுமரியில் இருந்து 32&nbsp;கி.மீ. (20&nbsp;மைல்) வடமேற்கிலும் உள்ளது. இங்கு உள்ள 20&nbsp;ச.கி.மீ. (7.7&nbsp;சதுர&nbsp;மைல்) பரப்பளவுள்ள பகுதியை சரணாலயமாக மாற்றும் திட்டம் உள்ளது.

இந்தப் பகுதியில் சில சிறிய அருவிகள் உள்ளன. இதில் உள்ள அழகிய அருவிகளில் குறிப்பிடத்தக்கவை வட்டப்பாறை அருவி, காளிகேசம் அருவி போன்றவை ஆகும். இங்கு அருவியை அடுத்து ஒரு சிறிய காளி கோயில் உள்ளது. இந்த இடம் மிக அமைதியானதாகவும், வளர்ச்சியடையாததாகவும் உள்ளது. இங்குள்ள மழைக்காடுகளில் உள்ள சிறிய மலை ஓடைகள், கூழாங்கற்கள், தாவரங்கள் ஆகியவற்றின் அழகை கண்டு மகிழலாம். அருவியின் அனைத்து பக்கங்களும் காடுகளால் சூழப்பட்டு,  விலங்குகள் நடமாட்டமும் கொண்டதாக உள்ளது. நீண்ட மாசற்ற ஓடைகளில் குளிக்க அனுமதிக்கப்படுகின்றனர். மேலும் இந்த ஓடைகளில் உள்ள நீர் மருத்துவகுணம் வாய்ந்ததாகக் கருதப்படுகிறது.

இது ஓர் அழகான மற்றும் அமைதியான இடமாக உள்ளது. இது தற்போது கெடுவாய்ப்பாக நெரிசலான சுற்றுலாத்தலமாக மாறிவருகிறது. இந்த மாவட்டத்தில் குலசேகரம் புறநகர்ப் பகுதிக்கு அருகில், கோதையாறு செல்லும் தடத்திலுள்ள திற்பரப்பு அருவி ஒரு புகழ்வாய்ந்த அருவியாக உள்ளது.

## மேற்கோள்கள்


பகுப்பு:கன்னியாகுமரி மாவட்டத்திலுள்ள அருவிகள்
வெள்ளை வால் கழுகு வானூர்தி விபத்து

**வெள்ளை வால் கழுகு வானூர்தி விபத்து** (*Havørn Accident*) (*[[நோர்வே மொழி]]:Havørn-ulykken*) ஒரு வானூர்தி விபத்தாகிய இது, 1936 ஆம் ஆண்டு, சூன் 16 இல், "ஜங்கர்ஸ் யூ 52" (*Junkers Ju 52*) வகையை சார்ந்த வானூர்தி ஒன்று நோர்வேயின் ஒரு மூடுபனி மலைப் பகுதியில் விழுந்து நொறுங்கியது. 'நோர்வேஜியன் ஏர்லைன்ஸ்' (*Norwegian Air Lines*) (பதிவு எண்:LN-DAE) நிறுவனம் இயக்கிய இவ்வானூர்தி, நோர்வேயின் இரண்டாவது பெரிய நகரமான பேர்கன் நகரிலிருந்து 'திரோம்சோ' (*Tromsø*) நகருக்கு தொடர்ப் போக்குவரத்து சேவையை வழங்கிவந்தது.

## நிகழ்விடம்

ஐரோப்பாவின் ஸ்கன்டிநேவிய தீபகற்பத்தின் மேற்குப்பகுதியில் அமைந்துள்ள நோர்வே நாட்டில் "சோகன் ஒக் பிஜோர்டனே" (*Sogn og Fjordane*) எனும் நகராட்சிக்கு உட்பட்ட "லிகெச்டேன்" (*Lihesten*) பிராந்தியத்தில் உள்ள, கைலீஸ்டத் (*Hyllestad*) கிராமத்திலிருந்து கிழக்கே சுமார் 5 கிலோமீட்டர் (3.1 மைல்) தொலைவில் அமைந்துள்ள மூடுபனி மலைப் பகுதியில் இவ்விபத்து நிகழ்ந்துள்ளது.

## உயிரிழப்புகள்
நோர்வேயின், முதல் அபாயகரமான போக்குவரத்து வானூர்தி விபத்தாக கருதப்படும் இவ்விபத்து, விமானிகள் இணையாகத்  திட்டமிட்டுப் பறக்க தவறியதால், கிழக்கில் மேலும் 15-முதல் 20 கிலோமீட்டர் (9.3 12.4 மைல் வரை) பறக்க உடனடியாக நிலப்பரப்புக்கு கட்டுப்படுத்தப்பட்ட (*controlled flight into terrain (CFIT*) இந்த வானூர்தி விபத்தில், சேவைப் பணியாளர்கள் நால்வரும், பயணிகள் மூவரும், மொத்தமாக 7 பேர்கள் (பயணித்த அனைவரும்) பலியாயினர்.

## உசாத்துணை

பகுப்பு:1936 இல் வானூர்தி விபத்துகளும் நிகழ்வுகளும்‎
சயனோசன் குளோரைடு

**சயனோசன் குளோரைடு** *(Cyanogen chloride)* என்பது NCCl என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நேரியல், மூவணு போலி உப்பீனியான இச்சேர்மம் எளிதாகச் செறிவுட்டப்பட்ட ஒரு நிறமற்ற வாயு ஆகும். இதனுடன் தொடர்புடைய சயனோசன் புரோமைடு பொதுவாக ஆய்வகங்களில் பயன்படுத்தப்படுகிறது. அறை வெப்பநிலையில் திண்ம நிலையில் காணப்படும் சயனோசன் புரோமைடு பரவலாக உயிர் வேதியியல் பகுப்பாய்வுகளிலும் தயாரிப்புகளிலும் பயன்படுத்தப்படுகிறது.

## அமைப்பு

சயனோசன் குளோரைடு ClCN இணைப்புநிலை கொண்ட ஒரு மூலக்கூறு ஆகும். இவ்விணைப்பில் கார்பனும் குளோரினும்  ஒற்றைப் பிணைப்பாலும், கார்பனும் நைட்ரசனும் முப்பிணைப்பாலும் பிணைக்கப்பட்டுள்ளன. தொடர்புடைய NCF, NCBr, NCI போன்ற பிற சயனோசன் ஆலைடுகளைப் போல சயனோசன் குளோரைடும் ஒரு நேரியல் மூலக்கூறு ஆகும்.

## தயாரிப்பு

சோடியம் சயனைடுடன் குளோரின் சேர்த்து ஆக்சிசனேற்றம் செய்வதனால் சயனோசன் குளோரைடு உற்பத்தி செய்யப்படுகிறது. ((CN)2)  என்ற இடைநிலை சயனோசன் உருவாதல் வழியாக இவ்வினை நிகழ்கிறது.
 
:NaCN  +  Cl2  →  ClCN  +  NaCl

## வேதிப்பண்புகள்

ஓர் அமிலத்தின் முன்னிலையில் இச்சேர்மம் முப்படியாதல் வினைக்கு உட்பட்டு சயனூரிக் குளோரைடு என்ற பல்லினவளையச் சேர்மமாகிறது.

தண்ணிருடன் சேர்த்து நீராற்பகுப்பு வினைக்கு உட்படுத்தினால் சயனோசன் குளோரைடு மெல்ல நீராற்பகுப்பு அடைந்து, நடுநிலை கார அமிலத்தன்மையில் (pH) சயனேட்டு அயனியையும் குளோரைடு அயனியையும் வெளியிடுகிறது.

:ClCN  +  H2O  →  NCO-  +  Cl- + 2H+

## பயன்கள்

சல்போனைல் சயனைடுகள் தயாரிப்பதற்கான ஒரு முன்னோடிச் சேர்மமாக சயனோசன் குளோரைடு இருக்கிறது  கரிமத் தொகுப்பு வினைகளில் குளோரோசல்போனைல் ஐசோசயனேட்டு ஒரு பயனுள்ள வினையாக்கியாகச் செயல்படுகிறது..

## பாதுகாப்பு

சி.கே என்று சுருக்க முறையில் அடையாளப்படுத்தப்படும் சயனோசன் குளோரைடு உயர் நச்சை விளைவிக்கக்கூடிய ஒரு இரத்த முகவராகும். வேதியியல் போர்முறையில் சயனோசன் குளோரைடை ஆயுதமாகப் பயன்படுத்த ஒருகாலத்தில் பரிசீலிக்கப்பட்டது. கண்கள் அல்லது சுவாச உறுப்புகளில் பட நேர்ந்தால் உடனடியாக காயத்தை ஏற்படுத்தக்கூடிய ஒரு சேர்மமாக சயனோசன் குளோரைடு உள்ளது. அயர்வு, தொடர்சளி (மூக்கு ஒழுகுதல்), தொண்டை வறட்சி, இருமல், குழப்பம், குமட்டல், வாந்தி, வீக்கம், உணர்விழப்பு, வலிப்பு, பக்கவாதம் மற்றும் மரணம் ஆகிய அறிகுறிகள் சயனோசன் குளோரைடு தொடர்பால் வெளிப்படுகின்றன  . வாயு முகமுடிகளில் உள்ள வடிகட்டிகளிலும் ஊடுறுவக் கூடியது என்பதால் சயனோசன் குளோரைடு மிகவும் ஆபத்தனதாகக் கருதப்படுகிறது. பலபடியாகும் தன்மையையும் சிலசமயங்களில் தீவிரமாக வெடிக்கும் இயல்பையும் கருத்திற்கொண்ட அமெரிக்கப் பகுப்பாய்வின்படி சயனோசன் குளோரைடு நிலைப்புத்தன்மையற்றதாகக் கருதப்படுகிறது..

வேதியியல் ஆயுதங்கள் கருத்தரங்கில் சயனோசன் குளோரைடு அட்டவனை மூன்றில் பட்டியலிடப்பட்டுள்ளது. இச்சேர்மத்தின் உற்பத்தி முழுவதும் வேதியியல் ஆயுதங்கள் தடுப்பு அமைப்பிற்கு கண்டிப்பாகத் தெரிவிக்கப்படல் வேண்டும்.

## மேற்கோள்கள்

## புற இணைப்புகள்
* 
* 
* 

பகுப்பு:குளோரைடுகள்
பகுப்பு:சயனைடுகள்
பகுப்பு:கனிம கரிமச் சேர்மங்கள்
பகுப்பு:கனிம நைதரசன் சேர்மங்கள்
பகுப்பு:அலோக ஆலைடுகள்
இலங்கை உயர் தொழில்நுட்ப கல்வி நிறுவனம்

**இலங்கை உயர் தொழில்நுட்ப கல்வி நிறுவனம்** (, Sri Lanka Institute of Advanced Technological Education(SLIATE)) என்பது இலங்கையில் காணப்படும் உயர்கல்வி நிறுவனங்களில் முன்னணியில் திகழும் தொழில்நுட்ப கல்வி நிறுவனமாகவும், உயர்கல்விக்கு மாற்றீடான கல்வியை வழங்கும் ஒரு நிறுவனம். உயர் கல்வி மற்றும் நெடுஞ்சாலைகள் அமைச்சின் கீழ் இருக்கின்ற ஓர் அமைப்பின் மூலம் இந்நிறுவனம் தொழிற்படுகின்றது. இந்நிறுவனம் தற்போது, இலக்கம் 12, டீ.பி.ஜெயாமாவத்த, கொழும்பு 10 என்ற முகவரியுடைய கட்டடத்தில் இயங்குகின்றது.

1995 ஆம் ஆண்டு இலங்கைப் நாடாளுமன்ற சட்டம் இலக்கம் 29 இன்படி இலங்கை ஜனாதிபதி சந்திரிக்கா  பாண்டாரநாயக்கா குமாரத்துங்க  மற்றும் பிரதி உயர்கல்வி அமைச்சர் பேராசிரியர். விஸ்வவர்ண பாலா அவர்களாலும்  இந்நிறுவனம் ஆரம்பிக்கப்பட்டது.  பாடசாலைகளில் இரண்டாம் நிலை கல்வியை வெற்றிகரமாக முடித்த மாணவர்களுக்கான துறைசார்ந்த நிபுணத்துவ கல்வியை, தொழில்வழங்கும் நிறுவனங்களின் தேவைகளுக்கு ஏற்ப  பாடத்திட்டங்களை அமைப்பதன் மூலம் இந்நிறுவனம் வழங்குகின்றது. இந்நிறுவனத்தின்  பிரதம நிறைவேற்று அதிகாரியாக பொதுப்பணிப்பாளர் தொழிற்படுவார்.  தற்போது கலாநிதி. டபிள்யூ .கிலாரி.ஈ. சில்வா என்பவர் இதன் பொதுப்பணிப்பாளராகத் தொழிற்படுகின்றார்.

ஒவ்வொரு மாகாணத்திற்கும் குறைந்தது ஒரு உயர் தொழில்நுட்ப நிறுவனம் என்ற முறையில் தற்போது 14 உயர் கல்வி நிறுவனங்களும், 7 உயர் கல்வி பகுதி நிறுவனங்களும் இருக்கின்றன. தற்போது 14 வகையான  உயர் தேசிய திப்ளோமா (எச்.என்.டி) கல்வித்  தகைமைகளைக் கொண்ட துறைகளை, இந்த 18 நிறுவனங்களிலும் தேவைகளின் அடிப்படையிலும், வளங்களின் தன்மைக்கும் ஏதுவாகவும் நடாத்துகின்றது. கணக்கியல், வர்த்தகம், முகாமைத்துவம், விவசாயம், வியாபாரக்கற்கைகள், பொறியியல், ஆங்கிலம், உணவுத் தொழில்நுட்பம், தகவல் தொழில்நுட்பம், கணிய அளவையியல் மற்றும் விருந்தோம்பலும் சுற்றுலாத்துறை முகாமைத்துவமும் போன்ற பல்வேறுபட்ட துறைகளை, காலத்திற்கு ஏற்ற இற்றைப்படுத்தலுடன்  இது நடாத்திக்கொண்டிருக்கின்றது.

**இலங்கையிலுள்ள உயர் கல்வி நிறுவனங்கள்**
*  அம்பாறை – காடி உயர்தொழில்நுட்ப நிறுவனம் 
* பதுளை உயர்தொழில்நுட்ப நிறுவனம் 
* தெகிவளை உயர்தொழில்நுட்ப நிறுவனம் 
* காலி உயர்தொழில்நுட்ப நிறுவனம் 
* கம்பகா உயர்தொழில்நுட்ப நிறுவனம் 
* யாழ்ப்பாண உயர்தொழில்நுட்ப நிறுவனம்  
* கண்டி உயர்தொழில்நுட்ப நிறுவனம் 
* கேகாலை உயர்தொழில்நுட்ப நிறுவனம் 
* குருநாகல் உயர்தொழில்நுட்ப நிறுவனம் 
* கொழும்பு உயர்தொழில்நுட்ப நிறுவனம் I	
*மட்டக்களப்பு உயர்தொழிநுட்ப நிறுவனம்
* திருகோணமலை உயர்தொழில்நுட்ப நிறுவனம்

**இலங்கையிலுள்ள உயர் கல்வி  பகுதி நிறுவனங்கள்**
* அனுராதபுரம் உயர்தொழில்நுட்ப  பகுதி நிறுவனம்
* இரத்தினபுரி உயர்தொழில்நுட்ப  பகுதி நிறுவனம்
* சம்மாந்துறை உயர்தொழில்நுட்ப  பகுதி நிறுவனம்
* தங்காலை உயர்தொழில்நுட்ப  பகுதி நிறுவனம்
* வவுனியா உயர்தொழில்நுட்ப  பகுதி நிறுவனம்
* நாவலப்பிட்டி உயர்தொழில்நுட்ப  பகுதி நிறுவனம்

## வெளியிணைப்புகள்
* இலங்கை உயர் தொழில்நுட்ப கல்வி நிறுவனம் (சிலிஏட்)
* உயர் கல்வி மற்றும் நெடுஞ்சாலைகள் அமைச்சு

பகுப்பு:இலங்கை அரச நிறுவனங்கள்
மோகன் குமார்

**மோகன் குமார் இராஜா** *(Mohan Kumar Raja)* (பிறப்பு 14 திசம்பர் 1996) ஓர் இந்தியக் குறுந்தொடரோட்ட வீரர் ஆவார். இவர் 2016 கோடைக்கால ஒலிம்பிக் விளையாட்டுகளில் ஆடவர் 400 மீ தொடரோட்டப் பந்தயத்தில் கலந்துகொள்ள தேர்வாகிய அறுவர் அடங்கிய இந்தியக் குழுவில் ஒருவர் ஆவார்.

## மேற்கோள்கள்

## வெளி இணைப்புகள்
*Rio Olympics 2016 

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:இந்தியக் குறுந்தொடரோட்ட வீரர்கள்
பகுப்பு:இந்திய ஒலிம்பிக் தடகள வீரர்கள்
பகுப்பு:சென்னை தடகள விளையாட்டு வீரர்கள்
வண்ணந்தீட்டியக் காடை

**வர்ணக் காடை** (*Painted Bush Quail*) என்பது சிறிய பறவைக்கூட்டத்தைச் சார்ந்ததும், இந்தியக் காட்டுப்பகுதிகளில் புதருக்கடியில் ஒளிந்து வாழும் பறவையுமாகும். மற்ற காடையிலிருந்து இதன் கால்பகுதியில் காணப்படும் சிகப்பு நிறத்தைக்கொண்டு வேறுபடுத்தலாம். இவை மறைந்து வாழ்ந்தாலும் காலை மாலை இரண்டு வேளையிலும் ஒலி எழுப்புகிறது. சற்றும் எதிர்பார்க்காத வேளையில் விமானம்போல் தரையிலிருந்து மேல் எழும்பிப் பறக்கும் திறன் படைத்தது.

## வாழ்விடம்

இந்தியாவில் கிழக்கு மற்றும் மேற்கு மலைத்தொடர்ப் பகுதியில் அதிகமாகக் காணப்படுகிறது. பொதுவாக மேற்குத் தொடர்ச்சி மலைத்தொடர்ப் பகுதியில் காணப்படும் காடையை விட சிறியதாகவும், வெளிர் நிறத்துடனும் காணப்படுகிறது. இந்தியாவின் தென் பகுதியான நீலகிரி, சேர்வராயன் மலைப் பகுதி,  மற்றும் கர்னாடகா மாநிலத்தில் அமைந்துள்ள பிலிகிரி மலைப் பகுதியிலும் இப்பறவை காணப்படுகிறது. 

## குணம்
இவற்றின் வாழ்விடத்தில் 8 முதல் 10 வரை சிறிய கூட்டமாகத் திரியும். ஏதாவது சத்தம் கேட்டால் இவை அனைத்தும் வெவ்வேறு திசைகளில் பறந்து சென்று மீண்டும் அதே இடத்தில் வந்து அமரும் குணம் கொண்டது. . ஆண் பறவை ஒரே தார முறையைக் கொண்டுள்ளது. ஒரு பெண் பறவையைக் கவர இரண்டு ஆண் பறவைகள்  சண்டையிடும் குணம் கொண்டுள்ளது.  இவற்றின் இனப்பெருக்க காலம் டிசம்பர் துவங்கி மார்ச் மாதத்துடன் முடிவடைகிறது. தனது கூட்டை தரைப்பகுதியில் புற்களால் கட்டிக்கொள்கிறது. முட்டைகள் 4 முதல் 7 வரை இடுகிறது. குஞ்சு பொரிக்க 16 முதல் 18 நாட்கள் பெண் பறவை அடைகாக்க வேண்டியுள்ளது. பெண் பறவை அதன் முட்டையை மனிதர்கள், நாய்கள் போன்றவற்றிடமிருந்து பாதுகாக பெரிய போராட்டம் நடத்த வேண்டியதுள்ளது. இதன் குஞ்சுகள் சிறியதாக இருக்கும் போதே பறக்க துவங்கிவிடுகின்றன. 

## மேற்கோள்கள்

## வெளி இணைப்பு
* Photos and videos

பகுப்பு:இந்தியப் பறவைகள்
பகுப்பு:காடைகள்
பகுப்பு:தமிழ்நாட்டுப் பறவைகள்
இந்திரஜித் சிங்

**இந்திரஜித் சிங் (Inderjeet Singh)** (பிறப்பு: 19 April 1988) ஓர் இந்தியக் குண்டெறியும் தடகள வீரர் ஆவார். இவர் 2015 ஆசிய விளையாட்டுகளில் தங்கப் பதக்கம் பெற்றார்.இவர் 2015 கோடைக்கால யூனிவர்சியேடு போட்டியில் 19.70 மீ சாதனை படைத்து வெள்ளிப்  பதக்கம் வென்றார். இது அப்போது ஒற்றையர் போட்டியில் சிறந்த சாதனையாகும்.இவருக்கு இப்போது பதக்க வேட்டையில் ஆங்கிலிக்கான் பதக்க வேட்டைக் குழுமம் புரவலராக உள்ளது.

## மேற்கோள்கள்

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:இந்தியக் குண்டெறி வீரர்கள்
பகுப்பு:இந்திய ஒலிம்பிக் தடகள வீரர்கள்
பகுப்பு:Rio Olympic Editathon 2016
அடைகாக்கும் பருவம்

**அடைகாக்கும் பருவம்** (*Nesting season*) என்பது சில பறவைகள், விலங்குகள், ஊர்வன போன்றவை தாங்கள் தங்குவதற்கும், முட்டை இட்டு குஞ்சு பொரிப்பதற்கும் கூட்டைக் கட்டுகின்றன. அவ்வாறு கட்டிய கூட்டில் குஞ்சு பொரிக்கும்வரை அடைகாக்கும் நிகழ்வு நடக்கிறது. இதுவே அடைகாக்கும் பருவம் எனப்படுகிறது. இந்த நிகழ்வு பொதுவாக இளவேனிற்காலங்களிலேயே நடக்கிறது.

பறவையியல் பாதுகாப்பு வல்லுநர்கள் பொதுவாக இந்த காலங்களில் பறவைகளைத் தொந்தரவு செய்வதை விரும்புவதில்லை.

## மேற்கோள்கள்

பகுப்பு:காலம்
சோடச இலட்சுமி

**சோடச இலட்சுமி** என்பவர்கள் பதினாறு வகையான இலட்சுமிகளாவர்.  சோடச என்றால் 16 என்று பொருளாகும். அட்ட இலட்சுமிகள் என்பவர்கள் எட்டு வகையான இலட்சுமிகளாவர். இவர்கள் ஒவ்வொருவருக்கும் இரண்டு தலைகள் உள்ளன. அதனால் ஒவ்வொரு தலையையும் ஒரு இலட்சுமி என்ற வகையில் இந்த பதினாறு இலட்சுமிகள் கூறப்படுகிறார்கள். 

திருவரங்கம் அம்மா மண்டபத்தில் உள்ள அட்டலட்சுமி மண்டபத்தில் இந்த பதினாறு இலட்சுமிகளும் சுதை சிற்பமாக உள்ளனர்.

## சோடச இலட்சுமிகள்
# சவுந்தர்ய இலட்சுமி
# சவுபாக்கிய இலட்சுமி
# கீர்த்தி இலட்சுமி
# வீர இலட்சுமி
# மேதா இலட்சுமி
# விஜய இலட்சுமி
# சந்தான இலட்சுமி
# மேதா இலட்சுமி
# வித்யா இலட்சுமி
# துஷ்டி இலட்சுமி
# புஷ்டி இலட்சுமி
# ஞான இலட்சுமி
# சக்தி இலட்சுமி
# சாந்தி இலட்சுமி
# சாம்ராஜ்ய இலட்சுமி
# ஆரோக்கிய இலட்சுமி
# அன்ன இலட்சுமி

## சோடச இலட்சுமி விரதம்
பதினாறு வகையான இலட்சுமிகளை வழிபடுதலை சோடச மகாலட்சு விரதம் என்று அழைக்கின்றனர். வளர்பிறை அஷ்டமியிலிருந்து தொடர்ந்து 16 நாட்கள் ஒவ்வொரு இலட்சுயையும் வழிபடுகின்றனர். சிலர் இரண்டு நாட்களுக்கு ஒரு அட்ட லட்சுமியை எடுத்து பூசை செய்வதும் உண்டு. இந்த வழிபாட்டால் செல்வம் பெருகும் என்பது நம்பிக்கையாகும்.

சோடச இலட்சுமி யாகம் இந்து சமயக் கோயில்களில் செய்யப்படுகின்றன. 

## ஆதாரங்கள்


பகுப்பு:திருமகளின் வடிவங்கள்
கஜலட்சுமி

thumb|தஞ்சாவூர் பிரகதீசுவரர் கோயிலில் உள்ள கஜலட்சுமி ஓவியம்

**கஜலட்சுமி** (*Gajalakshmi*) என்பவர் அட்ட லட்சுமிகள் எனும் எட்டுவகையான இலட்சுமிகளுள் ஒருவராவார். இவர் பாற்கடல் மதனம் எனும் நிகழ்வின் போது தோன்றியவள். அவ்வாறு தோன்றும் போது இருபுறம் யானைகள் வந்து அபிசேகம் செய்தன. இதனால் இவரை கஜலட்சுமி என்கின்றனர். 

கஜ என்றால் யானையாகும். தமிழில் இவரை வேழத்திரு என்று அழைக்கின்றனர். கால்நடைகள் மூலம் வளம் அருள்பவள். இவளே அரசரொக்கும் பெருஞ்செல்வங்கள் தருபவள். பாற்கடலிலிருந்து உதித்தவளும் இவளே! இருயானைகள் நீராட்ட  , அஞ்சேல், அருளல், தாமரைகள் தாங்கியவளாக செந்துகில் உடுத்து அருளுவாள்.

## தியான ஸ்லோகம்


சதுர்ப் புஜாம் த்விநேத்ராஞ்ச
         வராபய கராந் விதாம்
அப்ஜத்வய கராம்போஜாம்
         அம்புஜாசநஸமஸ்த்திதாம்
ஸஸிவர்ண கடேபாப் யாம்
         ப்லாவ்யமானாம் மஹாச்ரியம்
சர்வாபரண சோபாட்யாம்
         சுப்ரவஸ்த்ரோத்தரீயகாம்
சாமரக்ரஹ நாரீபி :
         ஸேவிதாம் பார்ச்வயோர்த்வயோ :
ஆபாதலம்பி வசநாம்
         கரண்ட மகுடாம் பஜே.


## கஜலட்சுமி விளக்கு
பித்தளையால் செய்யப்பட்ட விளக்கில் கஜலட்சுமியின் உருவம் பொறிக்கப்பட்டதாக இருக்கும் விளக்கு கஜலட்சுமி விளக்காகும். இந்த விளக்கினை காமாட்சி விளக்கிற்கு பதிலாக பல்வேறு விசேசங்களுக்கும் செய்கின்றனர். 

## இந்துக் கோயில்களில்
thumb|தஞ்சை அரண்மனையில் உள்ள வாயிலின் மேல் வரையப்பட்டுள்ள கஜலட்சுமி ஓவியம்
இந்து சமயக் கோயில்கள் பலவற்றிலும் கஜலட்சுமிக்கு தனித்த வரவேற்பு உள்ளது. சிவாலயங்களில் கஜலட்சுக்கென தனி சன்னதியும் அமைக்கப்பட்டுள்ளன. அனைத்து இந்து சமயக் கோயில்களிலும் கஜலட்சுமியை சன்னதியின் வாயிலில் புடைப்புச் சிற்பமாக வைத்துள்ளார்கள்.

அரண்மனைகள், வீடுகளின் நிலகால்கள் போன்றவற்றில் கூட கஜலட்சுமியின் உருவம் பொறிக்கப்படுகிறது.

## ஆதாரங்கள்


பகுப்பு:திருமகளின் வடிவங்கள்
பொரிவரை பாறை ஓவியம்

**பொரிவரை பாறை ஓவியம்** (*Porivarai Rock art*) தென்னிந்தியாவின் மிகப்பெரிய பாறை ஓவியமாக கருதப்படும் இது, 53 மீட்டர் நீளமும், 15 மீட்டர் அகலமும் கொண்ட ஒரே பாறையில் வரையப்பட்டுள்ளன. மிகவும் தொன்மையானதாகக் கூறப்படும் இப்பாறை ஓவியங்கள் அனைத்தும், சுமார் கி.மு. 2000 வாக்கில் மனித வாழ்வியல் குறித்த வரலாற்று ஆதாரங்களாகவும், அடையாளங்களாகவும் பாறைகளில் ஓவியங்களாக சித்தரிக்கப்பட்டுள்ளதாக அறியப்படுகிறது.

## ஓவிய உருப்படிகள்
பாதுகாப்பற்று சிதையும் நிலையிலுள்ள இந்தப் பாறை ஓவியங்களில், மனித உருவங்கள் நடனமாடும் வகையிலும், போர்க் கருவிகளுடன் சண்டையிடும் காட்சிகளும், யானை மீது போர்க் கருவிகளுடன் அமர்ந்திருக்கும் காட்சிகளும் வரையப்பட்டுள்ளன. மேலும், காட்டெருமைகள் நகர்வது போலவும், மனிதத்தலை குதிரை உடல் கொண்ட கடவுள் உருவம் நிற்பது போன்ற ஓவியங்களும் பொறிக்கப்பட்ட இப்பொரிவரை பெரும்பாறையில்,  குதிரை, குரங்கு, மாடு, காட்டுப் பன்றி, எருது (ஆண் மாடு), மான், ராட்சத பல்லி, மீன் போன்ற உருவங்களும் காணப்படுகின்றன.

## பழமை
பழமையும், பாரம்பரியமும் நிறைந்துள்ள இந்த ஓவியங்கள், சுமார் 4500 ஆண்டுகளுக்கு முன்பு இடை கற்காலத்தில் மனிதன் கால்நடைகளுடன் வாழ்ந்ததற்கான ஆதாரங்கள், பாறைகளில் ஓவியங்களாக சித்தரிக்கப்பட்டுள்ளன. மேலும், பழங்கால மனிதர்களின் வாழ்க்கை முறை, கலாச்சாரம், பாரம்பரியம் குறித்த சான்றாதாரங்களாக விளங்கும் இதுவே, தென்னிந்தியாவின் மிகப்பெரியப் பாறை ஓவியமாக குறிப்பிடப்பட்டுள்ளது.

## அமைவிடம்
இந்திய தென்கடை மாநிலமான தமிழ்நாட்டிலுள்ள நீலகிரி மாவட்டத்தின் இதயப்பகுதியான கோத்தகிரியிலிருந்து 40 கிலோமீட்டர் தொலைவில் இருக்கும் பொரிவரை என்னுமிடத்தில் அமைந்துள்ளது.

## புற இணைப்புகள்
* யூடியூப் பகிர்வு: பொரிவரை- தென்னிந்தியாவின் மிகப்பெரிய பாறை ஓவியம்!

## இவற்றையும் காண்க
* பாறை ஓவியம்

## சான்றாதாரங்கள்

பகுப்பு:ஓவியம்
பகுப்பு:தொல்பொருட்கள்
பகுப்பு:நீலகிரி மாவட்டம்
பகுப்பு:தமிழ்நாட்டுப் பாறை ஓவியங்கள்
புவேர்ட்டோவின் முத்து

**புவேர்ட்டோவின் முத்து** (*Pearl of Puerto*) என்பது () உலகிலுள்ள இயற்கையான ஒரு பெரிய முத்து என்று கருதப்படுகிறது. இது பிலிப்பீனிய மீனவர் ஒருவரால் பிலிப்பீன்சு கடலில் கண்டுபிடிக்கப்பட்டது. இது 2.2 அடி (67&nbsp;செ.மீ) நீளமும், 1 அடி (30&nbsp;) அகலமும் கொண்டுள்ளதுடன் 34 கிலோகிராம் (75&nbsp;பவு) எடையும் கொண்டது.

## உசாத்துணை

## வெளி இணைப்புகள்
* PEARL OF PUERTO 

பகுப்பு:மெல்லுடலிப் பொருட்கள்
பகுப்பு:தனிப்பட்ட முத்துக்கள்
நுணா (பேரினம்)

**நுணா** என்று பொதுவாக அழைக்கப்படும் பேரினம் பூக்கும் தாவரமாகும். இது காஃபி.குடும்பத்தைச் சேர்ந்தது இத்தாவரத்த்தின் ஆங்கிலப் பெயரான *மொரிண்டா-வின்* முன் ஒட்டுச் சொல்லான மொருஸ்  (morus) என்ற சொல் லத்தின் மொழிச் * சொல்லில் இருந்து தோன்றியது மொருஸ் என்றால்  இலத்தினில்* "முசுக்கொட்டை" ஆகும் மஞ்சள்நாறியின் பழங்கள் முசுகொட்டை பழங்களைப்போல தோன்றுவதால் இச்சொல் இடம்பெற்றது, இச்சொல்லும் பின் ஒட்டில் உள்ள இண்டிகா என்னும் சொல் குறிப்பது இந்தியாவை.

## விளக்கம்
இந்தப்பேரினத்தாவரங்கள் உலகின் அனைத்து வெப்ப வலயப் பகுதிகளிலும் பரவியுள்ளது, இந்தப் பேரினத்தைச் சேர்ந்த மரங்கள், புதர்கள் அல்லது கொடிகள் என 80 இனங்கள் உள்ளன. அனைத்து மொரின்டா இனத் தாவரங்களின்பழங்கள் அல்லது கூட்டுக்கனிகள் சதைபற்று கொண்டவையாகவோ அல்லது உலர்பழங்களாகவோ உள்ளன. இந்த பேரினத்தைச் சேர்ந்த பல இனத் தாவரங்கள் போர்னியோ,  நியூ கினி, நியூ கலிடோனியா, வடக்கு ஆத்திரேலியா போன்ற பகுதிகளில் காணப்படுகின்றன.

பாரம்பரிய ஜப்பனிய, கொரிய, சீன மருத்துவத்தில், மொரின்டா பேரினத்தைச் சேர்ந்த வெண்நுணா  மருத்துவ மூலிகையாக பயன்படுத்தப்படுகிறது. இதன் செயல்திறனுக்கு எந்த உறுதியான ஆதாரமும் இல்லை என்றாலும், உயிரியல் பண்புகளை கொண்ட ஒரு மூலிகை என்று கருதப்படுகிறது.

## தேர்ந்தெடுக்கப்பட்ட சில இனங்கள்

## மேற்கோள்கள்

## வெளி இணைப்புகள்
* World Checklist of Rubiaceae

பகுப்பு:பூக்கும் தாவரங்கள்
ஓவர்ட் சின்

**ஓவர்ட் சின்** (*Howard Zinn*, 24 ஆகத்து 1922 — சனவரி 27, 2010) என்பவர் அமெரிக்காவைச் சேர்ந்த எழுத்தாளர், வரலாற்றாசிரியர்,  நூலாசிரியர் பேராசிரியர் மற்றும் அரசியல் செயற்பாட்டாளர் ஆவார்.  மனித உரிமைகள் பற்றியும் போருக்கு எதிரான கருத்துக்களையும் எழுதினார்.

## பிறப்பு, படிப்பு, பணிகள்

நியூயார்க்கு நகரில், யூதப் பெற்றோருக்குப்  பிறந்த ஓவர்ட் சின் நியூயார்க்குப் பல்கலைக் கழகத்தில் இளங்கலைப் பட்டமும், கொலம்பியா பல்கலைக் கழகத்தில் முதுவர் கலைப் பட்டம் பின்னர் ஆய்வுப் பட்டமும் பெற்றார். தமது 18 ஆம் அகவையில் கப்பல் தளத்தில் பணியாளாகச் சேர்ந்து வேலை செய்தார். பின்னர் விமானப் படையிலும் பணியாற்றினார். 1956 முதல் 1963 வரை அடலாண்டாவில் ஸ்பெல்மன் கல்லூரியில் ஆசிரியராகப் பணியாற்றினார்.

ஓவர்ட் சின் எழுதிய 12 நூல்களில்  அமெரிக்க மக்கள் வரலாறு என்னும் நூல் இலக்கக் கணக்கில் விற்பனையாகிப் புகழ் பெற்றது.  இவர் தம்மை ஒரு சனநாயக சோசலிசவாதி என்று சொல்லிக் கொண்டார். நோம் சோம்சுக்கி  என்னும் மொழியியல்  அறிஞர் ஓவர்ட் சின்னை வெகுவாகப் புகழ்ந்துள்ளார்.

## மேற்கோள்

பகுப்பு:வரலாற்றாளர்கள்
பகுப்பு:1922 பிறப்புகள்
பகுப்பு:2010 இறப்புகள்
பகுப்பு:கொலம்பியா பல்கலைக்கழக முன்னாள் மாணவர்கள்
தயோகார்பமோயில் குளோரைடு

**தயோகார்பமோயில் குளோரைடு** *(Thiocarbamoyl chloride)* என்பது  R2NC(S)C என்ற வாய்ப்பாடு கொண்ட ஒரு கரிமகந்தகச் சேர்மமாகும். இவ்வாய்ப்பாட்டிலுள்ள ’R’ அல்கைல், அரைல் போன்ற தொகுதிகளைக் குறிக்கிறது. மின்னணு கவரிகளான இச்சேர்மங்கள் R2NC(S)+ அயனிகளுக்கான மூலங்களாக உள்ளன. R2NC(O)Cl என்ற வாய்ப்பாட்டைக் கொண்ட கார்பமைல் குளோரைடுகளை ஒத்த சேர்மங்களாக தயோகார்பமோயில் குளோரைடுகள் காணப்படுகின்றன. இருமெத்தில்தயோகார்பமோயில் குளோரைடு என்ற சேர்மத்தை இவ்வகைக்கு ஒரு பொது உதாரணமாகக் கூறலாம். வெளிர் மஞ்சள் நிறத்தில் எளிதில் ஆவியாகக் கூடிய ஒரு திண்மமாக இது காணப்படுகிறது, இதன் மூலக்கூறு வாய்ப்பாடு Me2NC(S)Cl ஆகும். இவ்வேதிப்பொருளுக்கான அடையாளப் பதிவு சிஏஎசு எண் 16420-13-6 ஆகும்.

## தயாரிப்பும் வேதிவினையும்

தொடர்புடைய தயூரம் இருசல்பைடுகளை குளோரினேற்றம் செய்து தயோகார்பமோயில் குளோரைடுகள் தொகுக்கப்படுகின்றன.

:[R2NC(S)]2S2  +  3 Cl2   →     2 R2NC(S)Cl  +  2 SCl2

தயோகார்பமோயில் குளோரைடுகள், இருதயோகார்பமேட்டுகளுடன் (R2NCS2-) வினைபுரிந்து தயூரம் சல்பைடுகளைத் தருகின்றன[R2NC(S)]2S.  

## மேற்கோள்கள்

பகுப்பு:தயோ குளோரைடுகள்
வைடூரியம்

**வைடூரியம்** (*Cymophane* அல்லது *Cat's eye*) என்பது நவரத்தினங்களுள் ஒன்றாகும். இது பொன் வெள்ளைக் கல் படிகத்தில் உள்ள இரு வகைகளில் ஒன்றாகும். வைடூரியம் பூனையின் கண் போன்ற தோற்றத்தையுடையது. இது  நகையணிகள், ஆபரணங்களில் பயன்படுத்தப்படுகின்றது.

## உசாத்துணை

பகுப்பு:நவரத்தினங்கள்
பகுப்பு:இரத்தினக் கற்கள்
டெல்டா 4000

**டெல்டா 4000 தொடர்** *(Delta 4000 series)* என்பவை அமெரிக்காவைச் சேர்ந்த எரிந்தழியும் ஏவூகல அமைப்பு வகை ஏவூர்திகளாகும். இந்த ஏவூர்திகளைப் பயன்படுத்தி 1989 மற்றும் 1990 ஆகிய இரண்டு ஆண்டுகளில் இரண்டு சுற்றுப்பாதை ஏவுதல்கள் நடைபெற்றன. டெல்டா குடும்ப வகை ஏவூர்திகளில் டெல்டா 4000 ஏவூர்தியும் ஒன்றாகும். டெல்டா 4000 தொடரில் பல்வேறு மாறுபாடுகள் கொண்ட ஏவூர்திகள் முன்வைக்கப்பட்டாலும் டெல்டா 4925 மட்டுமே ஏவப்பட்டது. நான்கு இலக்க எண் குறியீட்டைப் பயன்படுத்தி இவ்வகையின் மாறுபட்ட வகைகள் வேறுபடுத்தி அறியப்படுகின்றன. முன்னதாகப் பயன்படுத்தப்பட்டு பின்னர் நிறுத்தப்பட்ட டெல்டா குடும்ப ஏவூர்தி மற்றும் அப்போதுதான் உருவாக்கப்பட்டு செயல்பாட்டில் இருந்த டெல்டா II 6000 தொடர் ஏவூர்திகளின் உதிரி பாகங்கள் டெல்டா 4000 ஏவூர்தியை வடிவமைக்க உபயோகப்படுத்தப்பட்டன.

எம்பி-3-III   இயக்கும் தோர் ஏவுகணையின் நீட்சிவடிவ நீள் தொட்டி தோர் அமைப்பே, டெல்டா தொடரின் முதற்கட்டம் ஆகும். முன்னதாக இது டெல்டா 1000 தொடராக பறந்தது. மேலேற்றும் உந்துகைச் சக்தியை அதிகரிக்கும் விதமாக, டெல்டா 3000 தொடரில் பயன்படுத்திய சக்திவாய்ந்த காசுடர்-4 ஆற்றல் நிரப்பிகளை நீக்கப்பட்டன. அவற்றிற்குப் பதிலாக  திண்ம ஏவூர்தி உந்துகலங்களான காசுடர்-4ஏ ஆற்றல் நிரப்பிகள்   9 எண்ணிக்கையில் டெல்டா 4000 உடன் இணைக்கப்பட்டன. டெல்டா-கே வகை இரண்டாம் கட்டமாகப் பயன்படுத்தப்பட்டது. கலச்சுமையை புவியிணக்க இடைப்பாதையில் உயர்த்தித் தள்ள , சிடார்-48பி பொறி வகை கலச்சுமை உதவிப் பெட்டகம் மூன்றாவது கட்டமாகப் பயன்படுத்தப்பட்டது. 
 
கேப் கேனவராலில் உள்ள 17பி ஏவுவளாகத்தில் இருந்தே டெல்டா 4000 இன் இரண்டு ஏவுதல்களும் நிகழ்ந்தன. முதல் ஏவுதலின் போது பிரித்தானியாவின், பிரித்தானிய வான் ஒளிபரப்புக்காக மார்கோ போலோ 1 ஏவப்பட்டது. இந்திய விண்வெளி ஆய்வு மையத்திற்காக இரண்டாவது ஏவுதல் நிகழ்த்தப்பட்டது. இந்த ஏவுதலின் போது இந்திய தேசிய செயற்கைக்கோள் 1டி விண்ணில் ஏவப்பட்டது. இவ்விரண்டு நிகழ்வுகளும் வெற்றியில் முடிந்தன.

## மேற்கோள்கள்

*
*

பகுப்பு:டெல்டா ஏவூர்திகள்
பகுப்பு:விண்வெளிப் பயணம்
உலகத் தேங்காய் நாள்

**உலகத் தேங்காய் நாள்** (*world coconut day*) செப்டம்பர் 2 ஆம் நாளன்று கொண்டாடப்படுகிறது. 1998ஆம் ஆண்டு வியட்நாமில் நடைபெற்ற இந்தோனேசியாவின் ஜகார்த்தாவைத் தலைமையகமாகக் கொண்ட ஆசிய பசிபிக் தெங்கு குழும மாநாட்டில் செப்டம்பர் 2 ஆம் தேதி உலக தேங்காய் நாளாக அறிவிக்கப்பட்டது.

வறுமைக் குறைப்பில் உயிர்நாடியாக விளங்குகின்ற தெங்குப் பயிரின் முக்கியத்துவம் தொடர்பாக மக்களிடையே அதிக விழிப்புணர்வினை ஏற்படுத்துவதனை நோக்கமாகக் கொண்டு இந்நாள் அறிவிக்கப்பட்டது.

## மேற்கோள்கள்

## வெளி இணைப்புகள்
*World Coconut Day 

பகுப்பு:செப்டம்பர் சிறப்பு நாட்கள்
பகுப்பு:தென்னை
ஆதாமின் விண்மீன்

**ஆதாமின் விண்மீன்** (*The Star of Adam*) என்பது முட்டையுரு வடிவிலமைந்த நீலக்கல் ஆகும். உலகில் இதுவே பெரிய விண்மீன் நீலக்கல் ஆகும். இதன் எடை  ஆகவும், இதன் கணிப்பிடப்பட்ட மதிப்பு ஐ.அ $ 100 மில்லியன் ஆகவும் உள்ளது. இதற்கு முன்  எடையுடைய "குயின்ஸ்லாந்தின் கருப்பு விண்மீன்" என்பதே உலகில் பெரிய விண்மீன் நீலக்கல் ஆக இருந்தது. நீல நிறமுடைய இது மையத்திலிருந்து பிரதிபலிக்கும் ஆறு முனைகளையுடைய அடையாளங்களைக் கொண்ட விண்மீன் தோற்றத்தைக் கொண்டது.

## உசாத்துணை

## வெளி இணைப்புகள்
* The world's biggest blue sapphire? Owner's interview @ Newsday radio programme
* World's largest blue star sapphire found – Worth $300 million Video of the gemstone with interview

பகுப்பு:தனிப்பட்ட இரத்தினக்கற்கள்
கரும்பவளம்

**கரும்பவளம்** (*Black corals*; *Antipatharia*) கடற் சாமந்திகளுடன் தொடர்புபட்ட மரம் போன்ற பவளங்கள் ஆகும். இவை கடலின் ஆழத்தில் காணப்படும்.

## விபரங்கள்
இவை பொதுவாக வெப்ப வலயம் உள்ள பகுதிகளில் காணப்படும். இவற்றில் கிட்டத்தட்ட 280 தெரிந்த இனங்கள் உள்ளன.

## உசாத்துணை

## வெளி இணைப்புகள்
* 
* http://www.marinespecies.org/aphia.php?p=taxdetails&id=22549
* *Antipathidae* entry at Animal Diversity Web
* 
* 
* 

பகுப்பு:பவளப் பாறைகள்